Aika Maanantai 15.1.2024 klo 17.00

Paikka Koulukeskuksen kabinetti

Paikalla Ilmari Huusko

 Reetta Unnaslahti

 Atte Unnaslahti

 Saaga Mattila

 Kasperi Järvenpää

 Emilia Pohjoisvirta

 Henna Urpunen

 Juho Pitkäniemi

 Neeri Anttila

 Niklas Lahnalahti

 Konsta Nurminen

 Jimi Kauppinen

Lisäksi paikalla oli nuoriso-ohjaaja Satu Forsberg. Kunnan hyvinvointisuunnittelija Katariina Isoviita oli paikalla kokouksen alussa.

1. Puheenjohtaja aloitti kokouksen 17.11
2. Totesimme kokouksen lailliseksi ja päätösvaltaiseksi. Jäsenistä puuttui Diana Shkatyreva ja Saku Käyrä.
3. Hyvinvointisuunnittelija Katariina Isoviita kertoi kokouksen alkuun lyhyesti hyvinvointisuunnittelijan työstä ja keskustelimme ulkomaalaisten opiskelijoiden kotouttamistoiminnasta: mm. kansaisvälisyysilta nuorisotilalla ja opiskelijoiden kutsuminen nuorisovaltuuston kokouksiin tutustumaan nuorisovaltuuston toimintaan. Kokosimme työryhmän kansainvälisyysiltaan (Reetta Unnaslahti ja Saku Käyrä). Keskustelimme myös hyvinvointisuunnitelmaan antamastamme lausunnosta: pääsemme osallistumaan toiminnan suunnitteluun, mutta muokkaamme hieman alkuperäistä lausuntoamme.
4. Kävimme edellisen kokouksen muistion läpi.
5. Valitsimme muistiontarkastajiksi Jimi Kauppisen ja Neeri Anttilan.
6. Toimintasääntöuudistus: työryhmä esitteli uudistukset toimintasääntöihin. Nuorisovaltuusto hyväksyi muutokset. Satu Forsberg kirjoittaa uudistukset puhtaaksi ja tuo ne hyväksyttäväksi seuraavaan kokoukseen.
7. Toimintakertomus: nuorisovaltuuston tulee kirjoittaa toimintakertomus, jossa kerromme nuorisovaltuuston tekemisistä ja saavutuksista. Työryhmään valittiin Ilmari Huusko ja Konsta Nurminen.
8. Katuvaloaloite: nuorisotilalle vievän Sahatien kävelytie on hyvin pimeä, joten siihen pitäisi saada lisää valaistusta. Aloitteen kirjoittamiseen koottiin työryhmä: Eino Malin, Jimi Kauppinen, Emilia Pohjoisvirta, Kasperi Järvenpää ja Henna Urpunen.
9. Vierailu muuhun nuorisovaltuustoon: Pälkäneen Nuvalta on tullut vastaus sähköpostiviestiimme, jatkamme vierailun suunnittelua yhteistyönä.
10. Suunnittelemme lausuntoa koulukeskuksen oppilaiden ja opiskelijoiden hyvinvointipalveluiden huononevasta tilasta. Käymme asiaa läpi seuraavassa kokouksessa ja pyydämme koulukeskuksen entistä kuraattoria Teija Mäkelää vierailemaan kokoukseen.
11. Nuorisovaltuuston edustajia messuille: keskustelimme mahdollisuuksista lähteä kunnan kanssa edustamaan messuille.
12. 2. -4.2. pidettäville Asta-messuille olisi lähdössä ainakin Saaga Mattila, Ilmari Huusko ja Juho Pitkäniemi.
13. Maaliskuussa pidettäville RAKSA-messuille olisi myös lähdössä Konsta Nurminen, Saaga Mattila ja Ilmari Huusko.
14. Pirkanmaan hyvinvointialueen nuorisovaltuuston uusien edustajien valinta: Ilmari Huusko jatkaa ensisijaisena edustajana. Reetta Unnaslahden paikalle varajäseneksi valittiin Konsta Nurminen.
15. Kotailtavierailu 16.2. osallistumme muutaman nuorisovaltuuston edustajan kanssa Miesten kotailtaan. Esittelemme nuorisovaltuustotoimintaamme. Lähdössä ovat ainakin Atte, Ilmari, Saaga sekä Reetta.
16. Jaostojen kuulumiset: Atte kertoi sivistyslautakunnan kokouksesta, Konsta ja Ilmari kertoivat liikkumisen ja elintapojen edistämisen työryhmästä.
17. Muut asiat:
18. Aloite tekniseen lautakuntaan: Kylän ympäristössä ei ole tarpeeksi roskiksia, niitä tulisi lisätä. Saaga Mattila esitteli idean, jatkamme käsittelyä seuraavissa kokouksista.
19. Laskiaistapahtuma 13.2., nuorisovaltuustoa kutsuttiin osallistumaan ja järjestämään toimintaa koulun jäällä. Osallistumme ja järjestämme tapahtumassa curling- ja jääkiekkotoimintaa.
20. Päätämme seuraavan kokouksen ajankohdan viestitse. Kokous pidetään kuitenkin helmikuussa.
21. Päätimme kokouksen 19.22

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Ilmari Huusko puh.joht. Reetta Unnaslahti siht.

Muistion tarkistajat:

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Neeri Anttila          Jimi Kauppinen